Mitsubishi i

Mitsubishi i adolah salah ciek oto nan di buek dek parusahaan Mitsubushi Motors di negara Japang. Oto Mitsubishi i ko marupoan oto nan ba jinih kei, aratinyo iolah oto nan punyo ukuran ketek atau masin oto nyo nan di bawah 1000 cc. Oto iko dijua paratamo kali pado tahun 2006. Sabalumnyo oto kp alah di umumkan ka masyarakaik pado tahun 2003 pado acara Frankfurt Motor Show di Jerman katiko itu. Oto ko marupoan oto nan punyo ampek pintu, duo pintu di subalah suok jo duo pintu di subalah kida. Latak masin oto ko barado di bagian balakang tapeknyo di balakang panumpang. Karanao oto ko marupoan oto nan babadan ketek, bagain dalam oto alah dilengkapi sistem kaamanan katiko mambawok oto.

Tipe oto 
Ado duo tipe oto nan di buek dek parusahaan Mitsubishi Motors ko sabalum oto Mitsubishi i ko sacaro resmi di luncuan ka pasa. Partamo oto Mitsubishi i dan nan kaduo iolah Mitsubishi Se-Ro. Untuak oto Mitsubishi i ko, konsep atau rancangan dari oto ko alah di mulai pado tahun 2003 di sabuah acara panggelaran oto. Oto ko punyo konsep nan agak lain dari oto nan lain kalau diliek dari sisi lua oto karano oto ko punyo badan ketek nan hanyo punyo ampek kursi atau tampek duduak, sarato jo masinnyo nan talatak di bagian balakang oto. Oto Mitsubishi i ko punyo kapasitas masin 999 cc dan dilengkapi jo sistem nan pandai. Contohnyo, katiko oto ko baranti mako masin oto ko akan mati pulo sacaro otomatih, dan dapek di iduikan balaik hanyo jo mamijak pedal gas. Hal iko dibuek untuak supayo oto ko dapek manghemaik panggunoan bahan baka. Parusahaan Mitsubishi mancataik bahwasanyo oto Mitsubishi i ko dapek manghemaik bahan baka sakitar 3,8 liter per 100 km jalanyo.

Tipe nan kaduo oto  ko di namoi jo Mitsubishi Se-Ro. Konsep dari oto nan iko di luncuan juo pado 2003. Oto Mitsubishi Se-Ro ko hanyo punya kapasitas masin 660 cc di bawah dari Mitsubishi i. Konsep dari oto ko di pameran ka masyarakaik pado pagelaran oto di kota Tokyo, Japang tahun 2003. Untuak badan oto, oto Mitsubishi Se-Ro punyo desain badan oto nan lain dari nan lain. Bantuak badan otonyo babantuak samo jo ruang kamudi pasawat tempur. Badan oto pun di lapisi dek alumunium.

Tanago oto 
Oto Mitsubishi i ko punyo tanago oto nan babeda-beda tagantuang juo kapado kelas otonyo. Pado awal panjualannyo tahun 2006 oto Mitsubushi i ko punyo babarapo kelas diantaroyo dinamoi S, M, G. Oto nan di jua partamo kali ko punyo ampek kursi jo ampek pintu utamo. Namun ado pintu ciek lai yaitunyo pintu di balakang oto atau pintu untuak mancaliak masin oto. Pado tahun 2007 tadapek duo kelasi oto lai yaitu nyo dinamoi juo jo L, nan ciek lai jo LX.

Panjualan oto 
Oto Mitsubishi i ko mulai di buek pado tahun 2005. Pado tahun 2006 oto nan di produksi ko alah siap untuak di jua ka pasa. Parusahaan Mitsubishi Motors ko manargetan mamproduksi oto ko sakitar 5000 unit oto untuak pasa domestik namun panjualan oto tasabuik malampaui target hinggo oto tasabuik tajua sampai 6000 unit. Pado akhia tahun 2006 oto Mitsubishi i ko tajua mancapai 37.000 unit oto. Untuak panjualan oto, parusahaan nan mambuek oto ko manjua oto nyo ka negara-negara lain antaro lain ka Brunei, Hong kong, Singapura, Jo ka Selandia Baru. Salain itu, panjualan oto ko sampai juo ka Inggris di tahun 2007 nan di targetan katiko itu tajua 300 unit oto per tahun di Inggris.

Panjualan tahunan oto

(sumber: Facts & Figures 2012 , Mitsubishi Motors website)

Panghargaan 
Oto Mitsubishi i ko pernah mandapek babarapo macam panghargaan. Partamo, panghargaan ateh namo Car of the Year di tahun 2007 di Japang. panghargaan ko di adoan dek Automotive Researchers and Journalists Conference (RJC). Panghargaan salanjuiknyo Car of the Year nan di adoan dek salah ciek situs website nan banamo Carview Corporation dan Consumer's Choice. Panghargaan salajuiknyo adolah panghargaan sabagai Most Advanced Technology atau dapek juo di sabuik jo oto nan mamakai teknologi nan paliang maju. Salanjuik nyo oto Mitsubishi i ko mandapek penghargaan ateh namo oto nan punyo desain atau bantuak nan unik, panghargaan ko didapek dari Japan Automotive Hall of Fame (JAHFA), majalah Popeye, jo Styling Mobil.

Rujuakan 

Mitsubishi
Japang